**Referat fra møte i Kommunalt foreldreutvalg**

Onsdag 29.09.2020 kl 19:00 – 21:00
Sted: Bærland skole, inngang ved mediatek/bibliotek.

Tilstede: Anita Lunden, Anita Sæther Taksdal, Elisabeth Eikeland, Hilde-Christin Paulsen, Ellen Narten, Gølin Hege Frafjord, Tarjei Gjesdal og Mona Rabben.

**Saker:**

1. Velkommen v/skolesjef Hilde Siira.
2. Orientering fra skolekontoret
Oltedal og Solås skole er med på et prosjekt som omhandler inkludering, dette skal vare til desember 22. GUS og Dirdal var med i forrige pulje.
Fokus på å fange opp mobbing og krenkelser. Lage gode læringsmiljø, forebygge. Ta vare på risikogruppene. Hvordan beskytter vi disse elevene som er i risikogruppene? Et spennende prosjekt som forhåpentligvis alle skolene i kommunen skal få nyte godt av.

Elevmedvirkning som utviklingsområde i Gjesdalskolen. Vil få opp motivasjonen for læring hos elevene. Det skal legges til rette for elevmedvirkning i alle fag, på alle trinn.
3. Valg av leder og konstituering av utvalget. Sette fremtidige møtedatoer.
Mona Rabben ble valgt til leder. Hilde-Christin Paulsen blir sekretær.
Møtedatoer for skoleåret er:
24.11.21
23.02.22
27.04.22
4. Hva er FAU opptatt av på den enkelte skole?
Har bare vært et FAU møte på skolene, møtene har derfor handlet om konstituering og annen obligatorisk informasjon.

|  |  |
| --- | --- |
| Bærland | Har hatt et møte, Elisabeth deltok ikke på dette møtet så hun er usikker på hva som ble tatt opp.  |
| Dirdal | Hjertesone, ting tar tid. Venter på politikerne for å få til en trygg skolevei for barna. Oppmerking og rundkjøring er ønskelig.  |
| Gjesdal U | Ressursbruken til Gjesdal kommune har vært et tema på det første møtet.  |
| Oltedal | Skolegårdsfest for å få inn litt penger, rett etter høstferien. Obligatorisk for alle elever. Foresatte bidrar med salg av pølser og kaker.  |
| Solås | Ressursbruken til Gjesdal kommune var et tema på det første møtet.  |
| Ålgård | Skal jobbe med hva FAU gjøre for å bidra til et godt skolemiljø. |

 5. Ressursbruken i barnehage og skole. Hva kan vi foreldre gjøre? Se vedlagt brev sendt til FAU og KFU.

Mona og Anna Mellgren orienterte kort om saken.

Kommunalt Foreldreutvalg er enstemmig i at dette er en sak vi vil ta med oss videre. Leder for KFU har uttalerett for det nye budsjettet som skal diskutere 23.november. Her ønsker vi å delta og legge fram hva vi mener.

Hver enkelt skole prøver å ta med seg saken inn i SMU hvor en politisk representant deltar. Vi ønsker og at skolekontoret orienterer oss om innholdet i driftsrapportene som legges ut to ganger i året. Da er den delen som omhandler barn og unge i kommunen som er aktuell for oss i KFU å vite mer om.

6. SFO tilbudet til Gjesdal
Foresatte i Oltedal har gått gjennom SFO tilbudet til samtlige kommuner i Rogaland og sammenlignet med tilbudet Gjesdal kommune gir. Det er stor misnøye rundt at det må betales ekstra for feriene. Dette er kostbart, særlig for familier med to eller flere barn. Har man 3 barn som alle går på SFO må man betale over 10 000kr for SFO i måneden hvor det f.eks er høstferie.
Det er sårbart og føles utrygt for barna i Oltedal og Dirdal som må dra til Ålgård skole for SFO tilbud i feriene. Grensen på 8 påmeldte barn er for høy på små steder som Oltedal og Dirdal. Andre tilsvarende kommuner har f.eks 3 påmeldte barn.

De foresatte foreslår at i stedet for å betale for 10 måneder slik som det gjøres i dag så ønsker de at skolekontoret ser på muligheten for å f.eks endre det til 11 måneders betaling. Da med helårstilbud hvor feriene er inkludert i tilbudet.

KFU sender forslaget og saken videre til skolekontoret ved Hilde Siira og håper på et svar på neste møte i november.